**VISPĀRĪGĀ VIENOŠANĀS** **Nr.5-5.3\_000k\_200\_18\_20**

***par iespējamo mežizstrādes procesā radušos risu līdzināšanas pakalpojumu sniegšanu***

***no 2018. – 2021.gadam***

### Rīgā 2018.gada 23.februārī

 **Akciju sabiedrība „Latvijas valsts meži**”, vienotās reģistrācijas Nr.40003466281 (turpmāk – Pasūtītājs), LVM Mežsaimniecība Koksnes produktu ražošanas un piegādes mežizstrādes izpilddirektora, no vienas puses, un

 \_\_\_ (turpmāk – Vienošanās dalībnieks), tās pilnvarotās personas \_\_\_\_ personā, kurš rīkojas saskaņā, no otras puses,

kopā saukti – Līdzēji,

 saskaņā ar atklāta konkursa „Mežizstrādes procesā radušos risu līdzināšana no 2018. – 2021.gadam, slēdzot vispārīgo vienošanos” (identifikācijas numurs AS LVM MS RP\_2017\_369\_Ak); CPV klasifikators 77230000-1 (mežsaimniecībai raksturīgi pakalpojumi) (turpmāk – Konkurss) rezultātiem, noslēdz šādu vispārīgo vienošanos (turpmāk - Vienošanās):

1. Vienošanās nosaka Pasūtītāja un Vienošanās dalībnieka sadarbības principus un iepirkuma līguma par mežizstrādes procesā radušos risu līdzināšanas pakalpojumu sniegšanu (turpmāk – Pakalpojumi) noslēgšanas kārtību Pakalpojumu nepieciešamības gadījumā. Pakalpojumiem izvirzītās prasības noteiktas Vienošanās pielikumā “Tehniskā specifikācija” (turpmāk – Tehniskā specifikācija).
2. Kopējais maksimālais Pakalpojumu apjoms, ko Pasūtītājs var piedāvāt Vienošanās ietvaros, ir **4 000 km**(četri tūkstoši kilometru). Pasūtītājs negarantē visa iepriekš minētā Pakalpojumu apjoma piešķiršanu Vienošanās darbības laikā.
3. Atbilstoši Konkursa rezultātiem Pasūtītājs noslēdz Vienošanos ar Pakalpojumu sniedzējiem (turpmāk - Vienošanās dalībnieki).
4. Katrā konkrētajā gadījumā Pakalpojumu sniegšanas kārtība, vieta, apjoms, termiņš, piesaistāmā tehnika un personāls, kā arī Pakalpojumu izcenojumi tiek noteikti Vienošanās paredzētajā kārtībā, slēdzot atsevišķu iepirkuma līgumu par Pakalpojuma sniegšanu (turpmāk – Līgums).
5. Pakalpojumu nepieciešamības gadījumā Pasūtītājs, nosūtot uzaicinājuma vēstuli elektroniski, izmantojot drošu elektronisko parakstu, kas satur laika zīmogu, uz Vienošanās dalībnieka elektroniskā pasta adresi, informē visus Vienošanās dalībniekus par:
	1. nepieciešamo Līguma priekšmeta apjomu;
	2. Līguma darbības vietu un izpildes termiņus;
	3. Līguma izpildē pieļaujamo tehniku un maksimālajiem apjomiem uz katru tehnikas vienību, ņemot vērā Pakalpojumu sniegšanas apstākļus;
	4. Līguma izpildes noteikumiem;
	5. apliecinājuma par gatavību slēgt Līgumu (turpmāk – Apliecinājums) formu, saturu, iesniegšanas kārtību un termiņu, kas nav īsāks par 3 (trīs) darba dienām;
	6. finanšu piedāvājuma formu;
	7. citiem būtiskiem nosacījumiem, ja tādi pastāv.
6. Vienošanās dalībnieks, kurš var nodrošināt Pakalpojumu sniegšanu atbilstoši Pasūtītāja uzaicinājuma vēstulē norādītajiem noteikumiem, uzaicinājuma vēstulē noteiktajā kārtībā un termiņā iesniedz Pasūtītājam:
	1. Apliecinājumu;
	2. finanšu piedāvājumu, t.i., Pakalpojumu cenu piedāvājumu, kas sagatavots uz Pasūtītāja Vienošanās dalībniekam nosūtītās finanšu piedāvājuma formas pamata.
7. Vienošanās 6.punktā noteiktie dokumenti ir uzskatāmi par iesniegtiem Pasūtītājam, kad Pasūtītājs uzaicinājumā norādītajā kārtībā un termiņā tos ir saņēmis.
8. Finanšu piedāvājums:
	1. Finanšu piedāvājums ir Pakalpojumu cenu piedāvājums, kas atspoguļo Vienošanās dalībnieka piedāvāto:
		1. konkrēto risu līdzināšanas pakalpojumu sniegšanas cenu, kas tiek izmantota vērtēšanā atbilstoši Vienošanās noteikumiem;
		2. stundas izcenojumu tehnikas vienībai, kas tiks izmantots darbu izpildes gadījumos, kuriem nevar piemērot risu līdzināšanas pakalpojumu sniegšanas izcenojumu par kilometru (km).
	2. Norādītā cena Vispārīgās vienošanās darbības laikā un tās ietvaros iesniegtajā finanšu piedāvājumā nedrīkst pārsniegt Konkursā sākotnēji iesniegtajā finanšu piedāvājumā norādīto Vērtējamo cenu, t.i. maksimāli pieļaujamo Vērtējamo cenu;
	3. Visām Vienošanās dalībnieka izmaksām, kas saistītas ar Līguma priekšmetu, jābūt iekļautām veiktajos aprēķinos. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie Līguma noslēgšanas un tā darbības laikā;
	4. Katru finanšu piedāvājumu paraksta Vienošanās dalībnieka pārstāvis;
	5. Līguma izpildes laikā Vienošanās dalībnieka finanšu piedāvājumā noteiktie Pakalpojumu izcenojumi paliek nemainīgi un nav pakļauti izmaiņām, izņemot Līgumā tieši atrunātus gadījumus.
9. Pēc Pasūtītāja uzaicinājuma vēstulē norādītā Apliecinājumu iesniegšanas termiņa beigām Pasūtītājs atver iesniegtos Apliecinājumus, par katru Apliecinājumu fiksējot Vienošanās dalībnieka nosaukumu, Apliecinājuma iesniegšanas datumu, laiku, iepirkuma daļu (ja tāda tiek paredzēta), prioritāti (ja tas tiek paredzēts) un Vērtējamo cenu.
10. Pasūtītājs sastāda sarakstu, kurā Apliecinājumus iesniegušo Vienošanās dalībnieku Apliecinājumi tiek sarindoti pēc to finanšu piedāvājumā norādītās Vērtējamās cenas augošā secībā.
11. Gadījumā, ja Vienošanās dalībnieks, pretendējot uz vairākām iepirkuma daļām, finanšu piedāvājumos:
	1. norādījis vienādas prioritātes, tad prioritātes tiek noteiktas, ņemot vērā iepirkuma daļu alfabētisko secību;
	2. nav norādījis prioritātes, tās tiek noteiktas, ņemot vērā iepirkuma daļu alfabētisko secību. Gadījumā, ja prioritāte nav norādīta tikai vienam no finanšu piedāvājumiem, tad finanšu piedāvājums konkrētajā daļā tiek uzskatīts kā piedāvājums ar zemāko prioritāti;
	3. norādījis vienādu iepirkuma daļu un vienādu cenu vai iesniedzis divus vienādus finanšu piedāvājums tikai par vienu iepirkuma daļu, tad tas uzskatāms par vienu finanšu piedāvājumu.
12. Pasūtītājs ir tiesīgs Vienošanās dalībnieka Apliecinājumu nevērtēt, ja:
	1. Vienošanās dalībnieks finanšu piedāvājumā nav norādījis iepirkuma daļu. Gadījumā, ja Vienošanās dalībnieks pretendē uz vairākām iepirkuma daļām, netiek vērtēts Apliecinājums daļās, kurās nav norādīta iepirkuma daļa;
	2. Vienošanās dalībnieks iesniedzis vairākus finanšu piedāvājumus ar vienādām iepirkuma daļām, bet atšķirīgām cenām (piedāvājuma varianti). Gadījumā, ja Vienošanās dalībnieks pretendē uz vairākām iepirkuma daļām, netiek vērtēts Apliecinājums daļās, kurās iesniegti piedāvājuma varianti. Iepriekšminētais nav attiecināms uz gadījumiem, kad piedāvājums līdz Apliecinājumu iesniegšanas termiņa beigām tiek grozīts un sākotnējais piedāvājums tiek atsaukts;
	3. Vienošanās dalībnieks līdz Apliecinājumu iesniegšanas dienai nav nokārtojis finansiālās saistības (t.sk. līgumsodi, zaudējumu atlīdzība), kas izriet no Vienošanās dalībnieka un Pasūtītāja savstarpēji noslēgtajiem līgumiem par mežizstrādes pakalpojumu sniegšanu un kurām ir iestājies apmaksas termiņš. Šis nosacījums attiecas arī uz Vienošanās dalībnieka piesaistīto apakšuzņēmēju un katru piegādātāju apvienības dalībnieku;
	4. Vienošanās dalībnieks finanšu piedāvājuma sagatavošanai nav izmantojis uzaicinājuma vēstulei pievienoto finanšu piedāvājuma elektronisko formu;
	5. Vienošanās dalībnieka piedāvātā Pakalpojumu cena ir nepamatoti lēta;
	6. Vienošanās dalībnieka tehniskās iespējas ir nepietiekamas, lai nodrošinātu Līguma izpildi;
	7. Vienošanās dalībnieks nav iesniedzis visus uzaicinājuma vēstulē norādītos dokumentus;
	8. Vispārīgās vienošanās darbības laikā un tās ietvaros iesniegtajā finanšu piedāvājumā norādītā Vērtējamā cena pārsniedz Konkursā sākotnēji iesniegtajā finanšu piedāvājumā norādīto Vērtējamo cenu, t.i. maksimāli pieļaujamo Pakalpojumu cenu Vienošanās darbības laikā.
13. Piedāvājuma izvēles kritērijs – piedāvājums ar viszemāko cenu. Tiesības noslēgt Līgumu tiek piešķirtas Vienošanās dalībniekam (-iem), kurš (-i) piedāvā zemāko vidējo svērto cenu līdz Pasūtītājam nepieciešamajam Pakalpojumu apjomam (km), ņemot vērā Vienošanās dalībnieku tehniskās iespējas.
14. Ja vairāki Vienošanās dalībnieki ir piedāvājuši vienādu cenu, Pasūtītājs piešķir tiesības noslēgt Līgumu, secīgi vērtējot Apliecinājumā iekļauto tehnikas vienību vidējo vecumu (izlaiduma gads) – priekšrocība Vienošanās dalībniekiem, kuri piedāvā sniegt Pakalpojumus ar jaunāku tehniku. Gadījumā, ja iepriekšminētie kritēriji sakrīt, tad Līguma slēgšanas tiesības tiek piešķirtas Vienošanās dalībniekam, kura Apliecinājumā iekļauta jaunāka tehnikas vienība, vērtējot tehnikas vienības izlaiduma datumu.
15. Pasūtītājam ir tiesības pieņemt lēmumu neslēgt Līgumu, ja tam ir objektīvs pamatojums, t.sk., ja vidējā svērtā cena pārsniedz Pasūtītāja plānoto cenu par Pakalpojumu sniegšanu.
16. Pasūtītājs nosūtot vēstuli elektroniski, izmantojot drošu elektronisko parakstu, kas satur laika zīmogu, uz Vienošanās dalībnieka elektroniskā pasta adresi, informē visus Apliecinājumus iesniegušos Vienošanās dalībniekus par Apliecinājumu izvērtēšanas rezultātiem un aicina attiecīgo Vienošanās dalībnieku noslēgt Līgumu.
17. Pirms Līguma slēgšanas Pasūtītājam ir tiesības praktiski pārliecināties par Vienošanās dalībnieka tehniskajām iespējām un tehnikas vienību atbilstību Tehniskās specifikācijas noteiktajām prasībām, rīkojot tehnikas apskati un/vai pakalpojuma sniegšanas testus. Vienošanās dalībniekam ir pienākums Pasūtītāja norādītajā laikā nodrošināt iespēju veikt tehnikas apskati un/vai Pakalpojumu sniegšanas testus. Pasūtītājs pieprasījumu nosūta elektroniski, izmantojot drošu elektronisko parakstu, kas satur laika zīmogu, uz Vienošanās dalībnieka norādīto elektroniskā pasta adresi.
18. Vienošanā dalībniekam, kurš ir uzaicināts noslēgt Līgumu, 5 (piecu) dienu laikā no Pasūtītāja uzaicinājuma nosūtīšanas dienas ir jānoslēdz Līgums.
19. Ja Līgums netiek noslēgts Vienošanās 18.punktā noteiktajā termiņā, Pasūtītājam ir tiesības uzaicināt slēgt Līgumu nākošo Vienošanās dalībnieku, kurš piedāvājis zemāko vidējo svērto cenu.
20. Ja Vienošanās dalībnieka personāla sastāvā un vai tehnikas vienībās nepieciešamas izmaiņas un/vai papildinājumi, Vienošanās dalībniekam kopā ar apliecinājumu un finanšu piedāvājumu jāiesniedz pamatots iesniegums personāla un vai tehnikas vienības maiņai un attiecīgās personasatbilstošās kategorijas traktortehnikas vadītāja apliecības kopiju un attiecīgās tehnikas vienībasreģistrācijas apliecības kopija. Apstiprinātais personāls un tehnika uzskatāma par saskaņotu visā Vispārīgās vienošanās darbības periodā.
21. Līgumā iesaistītās tehnikas un personāla grozījumi Vienošanās ietvaros noslēgtā Līguma izpildes laikā tiek veikti Līgumā noteiktajā kārtībā.
22. Pasūtītājam ir tiesības nesūtīt Vienošanās 5.punktā noteikto uzaicinājuma vēstuli un/vai neslēgt Līgumu ar Vienošanās dalībnieku, ja:
	1. pēdējo 6 (sešu) mēnešu periodā līdz Apliecinājumu iesniegšanas dienai, Vienošanās dalībnieks vismaz vienu reizi atteicies noslēgt Līgumu Vienošanās ietvaros vai Vienošanās ietvaros noslēgtais Līgums ticis izbeigts pēc Vienošanās dalībnieka iniciatīvas, Līdzējiem savstarpēji vienojoties;
	2. pēdējo 12 (divpadsmit) mēnešu periodā līdz Apliecinājuma iesniegšanas dienai Pasūtītājs vienpusēji pirms termiņa izbeidzis līgumu par Pakalpojumu sniegšanu. Šis nosacījums attiecas arī uz Vienošanās dalībnieka piesaistīto apakšuzņēmēju un katru piegādātāju apvienības dalībnieku;
	3. Vienošanās dalībnieks nav nokārtojis finansiālās saistības (t.sk. līgumsodi, zaudējumu atlīdzība utt.), kas izriet no Vienošanās dalībnieka un Pasūtītāja savstarpēji noslēgtajiem jebkura veida līgumiem, un kurām ir iestājies apmaksas termiņš. Šis nosacījums attiecas arī uz Vienošanās dalībnieka piesaistīto apakšuzņēmēju un katru piegādātāju apvienības dalībnieku;
	4. Pasūtītājs konstatē Vienošanās dalībnieka un/vai tā tehniskā piedāvājuma neatbilstību kādai no Konkursa nolikumā noteiktajām prasībām pretendentiem un/vai piedāvājumu atbilstības prasībām.
23. Vienošanās stājas spēkā tās abpusējas parakstīšanas dienā un ir spēkā līdz 2021.gada 22.februārim.
24. Pasūtītājs ir tiesīgs nekavējoties bez iepriekšēja brīdinājuma vienpusēji izbeigt Vienošanos, ja:
	1. Pasūtītājs konstatē, ka Vienošanās dalībnieks, piedaloties Konkursā, savā piedāvājumā norādījis nepatiesu informāciju, tādējādi maldinot iepirkuma komisiju, kā rezultātā tas nepamatoti ieguvis tiesības noslēgt Vienošanos;
	2. Pasūtītājs konstatē Vienošanās dalībnieka un/vai tā tehniskā piedāvājuma neatbilstību kādai no Konkursa nolikumā noteiktajām prasībām pretendentiem un/vai piedāvājumu atbilstības prasībām;
	3. ar Vienošanās dalībnieku Pasūtītājs vienpusēji pirms termiņa ir izbeidzis Vienošanās ietvaros noslēgtu Līgumu.
25. Līdzējiem ir tiesības vienpusēji izbeigt Vienošanos savstarpēji vienojoties, 15 (piecpadsmit) dienas iepriekš par to informējot otru Līdzēju.
26. Pasūtītājam, vienojoties ar Vienošanās dalībniekiem, Vienošanās var tikt izdarīti grozījumi vai papildinājumi, kas stājas spēkā pēc to parakstīšanas un kļūst par Vienošanās neatņemamu sastāvdaļu.
27. Vienošanās dalībniekam aizliegts bez saskaņošanas ar Pasūtītāju ar Vienošanos pielīgtās tiesības un pienākumus nodot trešajām personām, tas ir, jebkurai juridiskai vai fiziskai personai, kas nav Vienošanās dalībnieks (Līdzējs). Apakšuzņēmēju piesaiste vai nomaiņa tiek veikta Publisko iepirkumu likumā noteiktajā kārtībā. Apakšuzņēmēja piesaistei vai nomaiņai Vienošanās dalībnieks nosūta elektroniski parakstītu iesniegumu uz Vienošanās rekvizītos norādīto elektroniskā pasta adresi, kuram pievienota visa Konkursa nolikumā noteiktā informācija attiecībā uz apakšuzņēmēja un tā piesaistīto tehnikas vienību un/vai personāla atbilstību Konkursa nolikuma prasībām.
28. Domstarpības starp Līdzējiem un attiecības, kas saistītas ar Vienošanās izpildi tiek risinātas sarunu ceļā. Ja Līdzēji nevar panākt vienošanos sarunu ceļā, tad jebkurš strīds, domstarpība vai prasība, kas izriet no Vienošanās, kas skar to vai tā pārkāpšanu, izbeigšanu, grozīšanu vai spēkā neesamību tiks galīgi izšķirts pēc prasītāja izvēles Baltijas Starptautiskajā Šķīrējtiesā 3 (trīs) šķīrējtiesnešu sastāvā, latviešu valodā, saskaņā ar minētās šķīrējtiesas reglamentu vai Latvijas Republikas tiesā. Strīdu risināšanai piemērojami Latvijas Republikā spēkā esošie normatīvie akti.
29. Vienošanās dalībniekam ir pienākums 3 (trīs) darba dienu laikā rakstiski informēt Pasūtītāju, ja ir mainījusies Vienošanās dalībnieka kontaktpersonas vai kontaktinformācija, t.sk., juridiskā adrese, faktiskā adrese vai elektroniskā pasta adrese.
30. Vienošanai ir 1 (viens) pielikums “Tehniskā specifikācija” uz 1 (vienas) lapas, kas ir neatņemama Vienošanās sastāvdaļa.
31. Vienošanās sagatavota latviešu valodā 2 (divos) eksemplāros ar vienādu juridisku spēku, katra kopā ar pielikumu uz 5 (piecām) lapām, Pasūtītājam un Vienošanās dalībniekam pa 1 (vienam) eksemplāram.

|  |  |
| --- | --- |
| **32. PASŪTĪTĀJS****Akciju sabiedrība „Latvijas valsts meži”****LVM Mežsaimniecība**Vaiņodes iela 1, Rīga, LV – 1004e-pasts: lvm\_ms@lvm.lv Bankas rekvizīti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ / | **VIENOŠANĀS DALĪBNIEKS**\_\_\_\_\_\_\_\_\_\_\_\_\_\_\_\_\_\_\_\_\_\_\_/ / |